**Οδηγίες – ενημέρωση για την υποβολή δήλωσης συμμετοχής**

**στο ΚΔΑΠ Πανεπιστημίου Κρήτης 2022**

1. Αίτηση συμμετοχής υποβάλλουν **από τη Δευτέρα 16/05/2022 έως και την Δευτέρα 30/05/2022 μόνο** τα μέλη του Συλλόγου, γονείς/κηδεμόνες παιδιών εργαζομένων & φοιτητών του Πανεπιστημίου Κρήτης.
2. Αιτήσεις τρίτων υποβάλλονται μετά τις εγγραφές των παιδιών εργαζομένων/φοιτητών, από την **Τετάρτη 01/06/2022 έως και την Τετάρτη 08/06/2022** , αποκλειστικά με e-mail. Οι παραπάνω δηλώσεις θα εξεταστούν με κριτήριο την ύπαρξη κενών θέσεων ανά εβδομάδα απασχόλησης.
3. Διευκρινίζεται ότι καθώς οι δηλώσεις συμμετοχής είναι ανά βδομάδα ενδέχεται κάποιες βδομάδες να μην μπορούν να φιλοξενηθούν παιδιά τρίτων αν όλες οι θέσεις έχουν καλυφθεί από παιδιά εργαζομένων/φοιτητών. Σε αυτή την περίπτωση οι ενδιαφερόμενοι θα ενημερωθούν με απάντηση στο mail της αίτησης.
4. Το Δ.Σ. καταβάλλει κάθε δυνατή προσπάθεια για την εξυπηρέτηση όσο δυνατόν περισσότερων παιδιών και την εύρυθμη λειτουργία του ΚΔΑΠ σύμφωνα με το καταστατικό και την άδεια λειτουργίας του.
5. Τυχόν αλλαγές σε εβδομάδες συμμετοχής (επιπλέον εβδομάδες/αλλαγές/ακυρώσεις) γίνονται μόνο επί της αρχικής αίτησης και μόνο αν υπάρχουν κενές θέσεις (σε περίπτωση επιπλέον εβδομάδας). Οι επικαιροποιημένες αιτήσεις με τις αλλαγές ευκρινώς σημειωμένες στέλνονται 10 ημερολογιακές μέρες πριν στο mail του Συλλόγου.
6. Αιτήσεις συμμετοχής γίνονται **αποκλειστικά και μόνο** με mail στο Σύλλογο [**kdapreth@uoc.gr**](mailto:kdapreth@uoc.gr)**.** Καμία αίτηση δεν θα γίνει δεκτή με οποιοδήποτε άλλο τρόπο κατάθεσης.
7. Οι αιτούντες θα ενημερωθούν για την πορεία της αίτησης τους με απάντηση στο mail της δήλωσης συμμετοχής
8. Το ΚΔΑΠ δέχεται παιδιά ηλικίας από 5 έως και 12 ετών.
9. Το κόστος συμμετοχής είναι 25€/παιδί/εβδομάδα ή 45€/2 αδέλφια/εβδομάδα ή 60€/3 αδέλφια/εβδομάδα και η συνδρομή έτους 2022 είναι 10€.
10. Μπορείτε να ενημερώνεστε και να κατεβάσετε και την αίτηση συμμετοχή από το blog του Συλλόγου <http://kdapreth.blogspot.com/>
11. Ενημέρωση για την λειτουργία του ΚΔΑΠ Π.Κ. θα σταλεί πριν την έναρξη λειτουργίας του σε όλους τους συμμετέχοντες και θα αναρτηθεί και στο blog του Συλλόγου.

Ρέθυμνο 16/05/2022

Το Δ.Σ. του Συλλόγου